11 Augustus

11 Augustus is die 223ste dag van die jaar in die Gregoriaanse kalender (224ste in skrikkeljare). Daar volg nog 142 dae in die res van die jaar.

 Gebeure 
 3114 v.C. – Begin van die huidige era in die Maja Langtellingkalender.
 480 v.C. – Perse onder Xerxes verslaan die Spartaane onder Koning Leonidas I in die Slag van Thermopylae.
 1492 – Pous Alexander VI volg Pous Innocentius VIII op as pous van die Rooms-Katolieke Kerk.
 1264 – Pous Urbanus IV stel die fees van Corpus Christi in.
 1678 – Vrede van Nijmegen: verdrag tussen Frankryk en Nederland Republiek gesluit.
 1697 – Pous Innocentius XII verklaar Maria de la Cabeza salig.
 1800 – Pous Pius VII stel Diego Innico Caracciolo, apostoliese protonotarius en Ercole Consalvi, ouditeur van die Heilige Roomse Rota aan as kardinale.
 1904 – Die Slag by Waterberg lei tot die volksslagting van die Herero's in die Opstand van die Herero's en Namas.
 1960 – Tsjad word van Frankryk onafhanklik.
 1919 – Die grondwet van die Weimar Republiek word aangeneem.
 1965 – Watts Onluste begin ses dae van oproer in Los Angeles, Kalifornië.

 1999 – Die laaste algehele sonsverduistering van die eeu word deur meer as 350 miljoen mense in verskeie lande in Europa en Asië waargeneem.
 2003 – NAVO neem beheer van die vredesmag in Afghanistan oor – die eerste noemenswaardige krygsverrigting deur NAVO buite Europa sedert die organisasie se totstandkoming 54 jaar tevore.

 Geboortes 
 1759 – Sir John Cradock, die derde Britse goewerneur van die Kaap die Goeie Hoop. († 1839)
 1882 – Rodolfo Graziani, Italiaanse maarskalk tydens die Tweede Wêreldoorlog. († 1955)
 1897 – Enid Blyton, Britse outeur van Noddy, Famous Five en Secret Seven. († 1968)
 1900 – Charley Paddock, Amerikaanse atleet en akteur. († 1943)
 1904 – P. de V. Pienaar, Afrikaanse taalkundige en skrywer. († 1978)
 1909 – Marthinus Versfeld, Suid-Afrikaanse filosoof. († 1995)
 1926 – Aaron Klug, Britse skeikundige en biochemikus. († 2018)
 1935 – Lofty Nel, Suid-Afrikaanse Springbokrugbyspeler. († 2016)
 1939 – Engela van Rooyen, Afrikaanse skryfster.
 1949 – Eric Carmen, Amerikaanse sanger († 2024).
 1953 – Hulk Hogan, Amerikaanse professionele stoeier (s. 2025).
 1965 – Embeth Davidtz, Afrikaans- en Engelstalige aktrise.
 1975 – Asma Fawaz al-Assad, Eerste dame van Sirië. 
 1995 – Brad Binder, Suid-Afrikaanse Grand Prix motorfietsrenjaer.

 Sterftes 
 1614 – Lavinia Fontana, Italiaanse skilderes (* 1552).
 1771 – Ryk Tulbagh, goewerneur van die Kaap de Goede Hoop (* 1699).
 1872 – Andrew Smith, Skotse dierkundige in Suid-Afrika (* 1797).
 1919 – Andrew Carnegie, Amerikaanse staalbaron (* 1835).
 1956 – Jackson Pollock, Amerikaanse skilder (* 1912).
 1988 – Anne Ramsey, Amerikaanse aktrise (* 1929).
 1998 – Derek Newark, Engelse filmakteur (* 1933).
 2008 – Fred Sinowatz, Oostenrykse politikus en staatsman, Kanselier van Oostenryk (* 1929).
 2008 – George Furth, Amerikaanse akteur (* 1932).
 2014 – Robin Williams, Amerikaanse akteur en komediant (* 1951).
 2018 – George Stevens, Suid-Afrikaanse bariton.
 2020 – Trini Lopez, Amerikaanse sanger van Meksikaanse afkoms (* 1937).

 Vakansies, vierings, en waarnemingsdae 

 Feesdag van Pous Gajus in die Ortodokse Kerk.
 Onafhanklikheidsdag in Tsjad (1960)

Kategorie:Augustus